

 LĒMUMS

Ādažos, Ādažu novadā

2025. gada 8. oktobrī **Nr. 406**

**Par dalību projektā “****Atbalsta iniciatīva** **biedrības “Latvijas Basketbola Savienība” biedriem “FIBA EuroBasket2025 – Latvijas basketbola nākotnei””**

Biedrības “Latvijas Basketbola Savienība” (LBS) valde 08.09.2025. tās biedriem nosūtīja nolikumu (reģistrēts ĀBJSS 23.09.2025. ar Nr. 1-6/25/74) ar aicinājumu piedalīties projektā “Atbalsta iniciatīva biedrības “Latvijas Basketbola Savienība” biedriem “FIBA EuroBasket 2025 – Latvijas basketbola nākotnei””.

Ieceres mērķis ir veicināt Latvijas basketbola attīstību, vairot tā popularitāti un nostiprināt Latvijas reputāciju starptautiskajā vidē.

Ādažu Bērnu un jaunatnes sporta skola (turpmāk – ĀBJSS) vēlas izmantot iespēju un piedalīties projektu konkursā ar projektu “Basketbola inventāra iegāde ĀBJSS” (turpmāk – Projekts).

Projektam pieejamais ārfinansējums ir līdz 10000 *euro*, ko var izlietot basketbola infrastruktūras uzlabošanai – brīvi pieejamu grozu uzstādīšanai, laukumu labiekārtošanai, inventāra iegādei, semināriem un publicitātes veicināšanai, treniņnometņu vai meistarklašu organizēšanai, sacensību rīkošanai un dalībai sacensībās.

Projekta ietvaros paredzēts iegādāties sporta inventāru par kopējo summu 9996.00 *euro*:

1. basketbola metienu treniņu mašīnas “DR.DISH REBEL+” par 7750.00 *euro,* ieskaitot PVN);
2. basketbola bumbas par kopējo summu 2246.00 *euro.*

Projekta iesniegšanas termiņš LBS ir 2025. gada 15. oktobris. . Projektu pieteikumus izvērtēs LBS valde un pieņems lēmumu par finansējuma piešķiršanu. Projekta apstiprināšanas gadījumā tiks noslēgts līgums ar Projekta iesniedzēju par finansējuma piešķiršanu Projekta izpildei.

Projekta izpildes termiņš ir līdz 2026. gada 31. maijam.

Projektam nav ietekmes uz pašvaldības budžetu.

Projekts atbilst Ādažu novada Attīstības programmas (2021-2027.) vidējā termiņa prioritātēm:

* “VTP10: Sporta aktivitāšu pieejamība un daudzveidība” rīcības virzieniem “RV10.1: Sporta veidiem nepieciešamās infrastruktūras attīstība“ un “RV10.3: Sporta aktivitāšu atbalstīšana” un “RV10.2: Sporta pēctecības attīstīšana”.
* “VTP14: Attīstīta sadarbība ar citām pašvaldībām, iestādēm un organizācijām” rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevuma “U14.1.7: Īstenot sadarbību ar NVO” pasākumam “Ā14.1.7.7. Sadarbība ar sporta federācijām”.
* “VTP16: Efektīva pašvaldības iestāžu un uzņēmumu darba organizācija” rīcības virziena “RV16.1: Pašvaldības darbības uzlabošana” uzdevuma “U16.1.1: Uzlabot pašvaldības iestāžu, struktūrvienību un uzņēmumu pakalpojumu kvalitāti” pasākumam “Ā16.1.1.3. Pašvaldības iestāžu, struktūrvienību un uzņēmumu materiāltehniskās bāzes paplašināšana”.

Pamatojoties uz Pašvaldību likuma 4. panta pirmās daļas 7. punktu un Izglītības, kultūras, sporta un sociālās komitejas (01.10.2025.) atzinumu Ādažu novada pašvaldības dome

**NOLEMJ:**

1. Atbalstīt projekta “Basketbola inventāra iegāde ĀBJSS” pieteikuma iesniegšanu LBS izsludinātajā projektu konkursā ar kopējo plānoto finansējumu 10 000 e*uro* (desmit tūkstoši *euro* un 00 centi).
2. Ādažu Bērnu un jaunatnes sporta skolas direktorei Dagnijai Zilbertei sagatavot 1. punktā minētā projekta pieteikumu un iesniegt to LBS līdz 2025. gada 15. oktobrim, nosūtot uz oficiālo elektronisko adresi lbs@lbs.lv.
3. Latvijas Basketbola Savienības pozitīva lēmuma saņemšanas gadījumā pilnvarot ĀBJSS direktori parakstīt 1. punktā minētajam projektam piekritīgos dokumentus no nodrošināt projekta izpildi.
4. Centrālās pārvaldes Attīstības un projektu nodaļai papildināt Ādažu novada Attīstības programmas (2021-2027) Rīcības plāna uzdevumu “U10.3.1: Izstrādāt un īstenot atbalsta sistēmu sportistu dalībai sacensībās, sporta sacensību organizēšanai, sporta organizāciju darbības nodrošināšanai” ar jaunu pasākumu “Ā10.3.1.2. Projekta “Basketbola inventāra iegāde ĀBJSS” īstenošana” (atbildīgais – Ādažu Bērnu un jaunatnes sporta skola; izpildes termiņš 2025.-2026.; Finanšu resursi – cits finansējums; Iznākuma rādītāji – Īstenots projekts Basketbola inventāra iegāde ĀBJSS”, t.sk., iegādāts sporta inventārs: basketbola metienu treniņu mašīna un basketbola bumbas.
5. Centrālās pārvaldes Sporta nodaļas vadītājam veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU